***ภาพข่าวประชาสัมพันธ์***

**การประปานครหลวง ร่วมกับท่อเอสซีจี นำร่องใช้ผลิตภัณฑ์ท่อพีวีซีปากระฆัง   
“ชนิดเหนียวแกร่ง” (MT-PVC Pipe) ชูคุณสมบัติทนแรงกระแทกสูง   
สอดคล้องนโยบายลดการสูญเสียน้ำของการประปานครหลวง**

****

**การประปานครหลวง นำโดย นายมานัสน์ ช้างน้อย ผู้ช่วยว่าการบริการ (บริการ 1) พร้อมด้วยคณะผู้บริหารการประปานครหลวง และสำนักงานประปาสาขาสมุทรปราการ ร่วมกับท่อเอสซีจี ผู้ผลิตและจัดจำหน่ายท่อและข้อต่อคุณภาพชั้นนำ จากบริษัทนวพลาสติกอุตสาหกรรม จำกัด ในธุรกิจเอสซีจี นำโดย นายวินัย   
เวชสุภากุล ผู้จัดการขายสินค้าท่อและข้อต่อ และคณะ นำร่องใช้ผลิตภัณฑ์ท่อพีวีซีปากระฆัง “ชนิดเหนียวแกร่ง”   
(MT-PVC Pipe)** ผลักดัน 4 เส้นทางหลัก ประกอบด้วย เส้นทางซอยเทพารักษ์ 58 หมู่บ้านทวีทอง 3 (ถนนบายพาส)   
ซอยปุณวิถี 29 และซอยปุณวิถี 29/1 (ถนนสุขุมวิท 101) ระยะทางรวมกว่า 5.6 กิโลเมตร ด้วยท่อพีวีซีปากระฆัง “ชนิดเหนียวแกร่ง” (MT-PVC Pipe) ที่ผ่านการคิดค้นและพัฒนาสูตร ให้ตอบโจทย์ความต้องการลดน้ำสูญเสีย พร้อมชูคุณสมบัติ   
“เหนียว แกร่ง ทนทาน” ยิ่งขึ้น ทนต่อแรงกระแทกสูงได้ดี ไม่เกิดการขยายตัวของรอยแตกร้าวตามแนวยาวที่ก่อให้เกิดความเสียหายแบบ Crack Propagation จากการโดนหินหนุน พื้นที่มีการทรุดตัวสูง หรือได้รับแรงกระแทกจากภายนอกจนแตกหัก จึงช่วยลดการสูญเสียน้ำ (Minimize Damaged) ได้อย่างเต็มที่ ภายใต้มาตรฐานมอก. 17-2561 ผลิตตามมาตรฐานสากล   
JIS K 6742 และ MiT (Made in Thailand) ซึ่งสอดคล้องตามนโยบายการประปานครหลวง ให้ประชาชนได้รับบริการน้ำประปา  
ที่มีประสิทธิภาพอย่างต่อเนื่องและเพียงพอได้อย่างสูงสุดต่อไป